CELEX: 62019TN0849
Language: et
Date: 2019-12-16 00:00:00
Title: kohtuasi T-849/19: 16. detsembril 2019 esitatud hagi – Leonardo versus Frontex

17.2.2020   
            
            
               ET
            
            
               Euroopa Liidu Teataja
            
            
               C 54/57
            
         
      16. detsembril 2019 esitatud hagi – Leonardo versus Frontex
      (kohtuasi T-849/19)
      (2020/C 54/63)
      Kohtumenetluse keel: itaalia
      
         Pooled
      
      
         Hageja: Leonardo SpA (Rooma, Itaalia) (esindajad: advokaadid M. Esposito, F. Caccioppoli ja G. Calamo)
      
         Kostja: Euroopa Piiri- ja Rannikuvalve Amet
      
         Nõuded
      
      Hageja palub Üldkohtul teha asjas sisuline otsus ja tühistada allpool viidatud aktid; hageja palub samuti sisulise otsusega mõista kostjalt välja hüvitis kogu talle tekkinud ja tulevikus tekkiva otsese ja kaudse kahju eest, mis tuleneb – alusest olenemata – vaidlusaluse hanketeate õigusvastasusest. Palub menetlust korraldava meetmena: ekspertiisi määramist Üldkohtu kodukorra artiklite 91 punkti e ja artikli 96 mõttes, eesmärgiga teha kindlaks, et: a) vaidlustatud hanketeate klauslid on ebamõistlikud, ebavajalikud ning selle sektori õigusnormidega vastuolus; b) vaidlustatud klauslid takistavad Leonardol pakkumust koostada; c) ilmnevad otstarbelised põhjused kulutõhususe ja teostatavuse seisukohast hankemenetluse kaheks või enamaks osaks jaotamiseks. Palub mõista kohtukulud välja kostjalt.
      
         Väited ja peamised argumendid
      
      Käesolev hagi on esitatud FRONTEX/OP/888/2019/JL/CG raamlepingu „Remotely Piloted Aircraft Systems (RPAS) for Medium Altitude Long Endurance Maritime Aerial Surveillance“ peale, mis avaldati 18. oktoobril 2019 Euroopa Liidu Teataja Lisas TED (Tenders Electronic Daily), viitega 2019/S 202-490010, ning vastavate lisatud dokumentide vastu, eelkõige:
      
                  —
               
               
                  Invitation to Tender, mis on kättesaadav veebilehel https://etendering.ted.europa.eu/cft/cft-document.html?docId=61915;
               
            
                  —
               
               
                  Financial Proposal, mis on kättesaadav veebilehel https://etendering.ted.europa.eu/cft/cft-document.html?docId=61916;
               
            
                  —
               
               
                  Declaration, mis on kättesaadav veebilehel https://etendering.ted.europa.eu/cft/cft-document.html?docId=61917;
               
            
                  —
               
               
                  Annex I – Tender Specifications, mis on kättesaadav veebilehel https://etendering.ted.europa.eu/cft/cft-document.html?docId=61918;
               
            
                  —
               
               
                  Tender Submission Form, mis on kättesaadav veebilehel https://etendering.ted.europa.eu/cft/cft-document.html?docId=61919;
               
            
                  —
               
               
                  Draft Contract, mis on kättesaadav veebilehel https://etendering.ted.europa.eu/cft/cft-document.html?docId=61921;
               
            
                  —
               
               
                  Agreement of non-disclosure, mis on kättesaadav veebilehel https://etendering.ted.europa.eu/cft/cft-document.html?docId=61922;
               
            
                  —
               
               
                  Appendix 1, mis on kättesaadav veebilehel https://etendering.ted.europa.eu/cft/cft-document.html?docId=61924;
               
            
                  —
               
               
                  Appendix 2, mis on kättesaadav veebilehel https://etendering.ted.europa.eu/cft/cft-document.html?docId=61925;
               
            
                  —
               
               
                  Appendix 3, mis on kättesaadav veebilehel https://etendering.ted.europa.eu/cft/cft-document.html?docId=61926;
               
            
                  —
               
               
                  Parandus – Teade muudatuste või lisateabe kohta, mis avaldati Euroopa Liidu Teataja Lisas TED (Tenders Electronic Daily), viitega 2019/S 216-528930,
               
            
                  —
               
               
                  Parandus – Teade muudatuste või lisateabe kohta, mis avaldati Euroopa Liidu Teataja Lisas TED (Tenders Electronic Daily), viitega 2019/S 226-553006,
               
            
                  —
               
               
                  FRONTEX-i lex specialis’e alusel antud selgitused (mis on avaldatud veebilehel https://etendering.ted.europa.eu/cft/cft-questions.html?cftId=5444);
               
            
                  —
               
               
                  28. oktoobril 2019 FRONTEX-is peetud Informative Meeting’u protokoll; samuti kõik dokumendid, mis lähtuvad ülalviidatutest, on nendega seotud või tulenevad nendest.
               
            Hagi põhjenduseks esitab hageja neli väidet.
      
                  1.
               
               
                  Hageja palub vaidlustatud aktid tühistada, sest need rikuvad läbipaistvuse, proportsionaalsuse, võrdse kohtlemise ja diskrimineerimise keelu põhimõtteid, põhjusel, et nende sisu on üldine ja ebaratsionaalne, või asjaolu tõttu, et need mõnel juhul kohustavad konkurente, hageja huve arvestades, täitma tehnilisi erinõudeid, mis on teenuste eesmärgi seisukohast täiesti kasutud, ebaproportsionaalsed, ülemäärased ja mittefunktsionaalsed või sellised, et need muudavad hageja osalemise võimatuks või teevad selle majanduslikult ülemäära koormavaks nii, et kahjustatakse pakkumuse konkurentsivõimet. Järelikult rikuvad need dokumendid üldise finantsmääruse (EL, Euratom) 2018/1046 (1) põhjendusi 96 ja 108 ning artikleid 160, 161, ja 166 ning kõnealuse määruse I lisa punkte 17.1, 17.3 ja 17.8, samuti Euroopa Parlamendi ja nõukogu direktiive 2014/23/EL (2) ja 2014/24/EL (3). Lisaks on tegemist pädevuse ületamisega, mis avaldub proportsionaalsuse põhimõtte rikkumises, ebaloogilisuses, ekslikes eeldustes ja eelduste moonutamises, ebavõrdses kohtlemises, ebaõigluses ja võimu kuritarvitamises.
               
            
                  2.
               
               
                  Hageja palub vaidlustatud dokumendid kehtetuks tunnistada ka põhjusel, et kohtuasjas vaidlusalune leping jäeti osadeks jaotamata. Eelkõige viitab hageja üldise finantsmääruse (EL, Euratom) 2018/1046 artikli 160 lõigete 1, 2 ja 3 rikkumisele, samuti kõnealuse määruse I lisa punkti 33.1 rikkumisele ja kõnealuse määruse I lisa punkti 18.2 kolmanda lisasätte kohaldamata jätmisele.
               
            
                  3.
               
               
                  Hageja vaidlustab ka viidatud määruse artiklite 176 ja 179 rikkumise, põhjusel, et hankemenetluse dokumentides sisaldub säte, mis lubab osaleda kolmandate riikide üksustel.
               
            
                  4.
               
               
                  Viimaseks, põhjusel, et dokumendid on õigusvastased, palub hageja hüvitada kogu talle tekkinud ja tulevikus tekkiva otsese ja kaudse kahju, mis tuleneb – alusest olenemata – kõnealuse hanketeate õigusvastasusest.
               
            
         (1)  Euroopa Parlamendi ja nõukogu 18. juuli 2018. aasta määrus (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012 (ELT 2018, L 193, lk 1).
      
         (2)  Euroopa Parlamendi ja nõukogu 26. veebruari 2014. aasta direktiiv 2014/23/EL kontsessioonilepingute sõlmimise kohta (ELT 2018, L 94, lk 1).
      
         (3)  Euroopa Parlamendi ja nõukogu 26. veebruari 2014. aasta direktiiv 2014/24/EL riigihangete kohta ja direktiivi 2004/18/EÜ kehtetuks tunnistamise kohta (ELT 2014, L 94, lk 65).